Luettelo televisiosarjan Bones jaksoista
Sarjan yleiskatsaus > Kausi 1: 2005–2006

| Nro | Englanninkielinen nimi | Suomenkielinen nimi | Ensiesitys (USA) | Käsikirjoittaja | Ohjaaja |
| --- | --- | --- | --- | --- | --- |
| 1 | Pilot | Kova luu | 13. syyskuuta 2005 | Hart Hanson | Greg Yaitanes |
Sarjan ensimmäisessä jaksossa oikeusantropologi Tri Temperance Brennan joutuu haasteeseen, jossa hänen täytyy tunnistaa kasa järveen piilotettuja luita. Tunnistettuaan luut Tri Brennan ja hänen työryhmänsä huomaavat murhaajan pidättämisen olevan poliittisesti vaikea tehtävä. Brennan saa kuitenkin apua FBI:n erikoisagentti Seeley Boothilta.

| 2 | The Man in the S.U.V. | Autopommi | 20. syyskuuta 2005 | Stephen Nathan | Allan Kroeker |
Maasturi räjähtää kahvilan edessä, tappaen useita siviileitä. Kun Tri Brennan vahvistaa kuolleen ajajan olleen arabialais-amerikkalainen Friendship Leaguen johtaja, viranomaiset epäilevät miehen olleen terroristi. Kun ajaja todetaan murhatuksi, Booth ja Brennan yrittävät löytävät murhaajan ennen kuin tämä iskee jälleen.

| 3 | The Boy in the Tree | Poika puussa | 27. syyskuuta 2005 | Hart Hanson | Patrick Norris |
Kun Venezuelan lähettilään poika löydetään roikkumasta hirtettettynä hienon yksityiskoulun kampukselta, yksinkertainen itsemurhatapaus muuttuukin pian verkoksi valheita, seksiä ja skandaaleita johon liittyvät koulun henkilökunta ja oppilaat. Asiat monimutkaistuvat entisestään kun koulu yrittää peitellä murhaa.

| 4 | The Man in the Bear | Huonosti sulavaa | 1. marraskuuta 2005 | Laura Wolner | Allan Kroeker |
Tri Brennan liittyy vastentahtoisesti agentti Boothin seuraan tämän matkustaessa Washingtonin osavaltioon, jossa ihmiskäsi on löytynyt karhun mahan sisältä. Brennanin tunnistaessa miestä, hän huomaa tämän saattaneen joutua kannibalismin uhriksi.

| 5 | A Boy in a Bush | Poika pensaikossa | 8. marraskuuta 2005 | Steve Blackman & Greg Ball | Jesús Salvador Treviño |
Kuusivuotiaan pojan jäännökset löydetään läheltä kauppakeskusta ja Tri Brennanin vahvistettua pojan kadonneen paikallisesta puistosta, Boothin ja Brennanin ryhmä työskentelee yhdessä löytääkseen pojan murhaajan.

| 6 | The Man in the Wall | Seinäkätkö | 15. marraskuuta 2005 | Elizabeth Benjamin | Tawnia McKiernan |
Kun Brennan ja Angela joutuvat tappelun keskelle tanssiklubilla, Brennan potkaisee jonkun seinää päin, jolloin seinä murenee auki ja paljastaa muumioituneen ruumiin ja tukun metamfetamiinia. Brennan ja hänen työryhmänsä tunnistavat kuolleen entiseksi tanssiklubin DJ:ksi, jonka jälkeen Booth ja Brennan alkavat tutkia DJ:n ja tanssiklubin omistajan vihasuhdetta.

| 7 | A Man on Death Row | Kuolemantuomio | 22. marraskuuta 2005 | Noah Hawley | David Jones |
Howard Eppsillä, kuolemaantuomitulla vangilla, on alle kaksi päivää elinaikaa ennen teloitusta. Kun hänen asianajajansa pyytää Boothin apua todistamaan Eppsin syyttömyyden, Booth suostuu katsomaan tapausta ja pyytää Brennania ja tämän ryhmää avukseen, vaikka hän onkin vakuuttunut Eppsin syyllisyydestä.

| 8 | The Girl in the Fridge | Kylmä tyttö | 29. marraskuuta 2005 | Dana Coen | Sanford Bookstaver |
Brennanin entinen opettaja ja rakastaja, Michael, saapu Jeffersoniaan juuri kun jääkaapista löytyneen naisen murhatutkimukset aloitetaan. Brennan työskentelee kerätäkseen todisteita syytteen nostamista varten ja saa tietää, että Michael on palkattu puolustusasiantuntijaksi.

| 9 | The Man in the Fallout Shelter | Luuranko säteilysuojassa | 13. joulukuuta 2005 | Hart Hanson | Greg Yaitanes |
Kaksi päivää ennen joulua Booth tuo tutkittavaksi säteilysuojasta löytyneen kuolleen miehen.. Brennanin ollessa innokas tutkimaan ruumista, hänen kollegansa haluavat mennä yhdistyksen joulujuhlaan. Zackin leikattua uhrin luuta, hän päästää vahingossa vapaaksi tappavan myrkyllistä sientä, jonka vuoksi koko ryhmä, mukaan lukien booth ja Tri Goodman, joutuvat karanteeniin jouluksi.

| 10 | The Woman at the Airport | Nainen lentokentällä | 25. tammikuuta 2006 | Teresa Lin | Greg Yaitanes |
Brennan ja Booth tutkivat nisen ruumiosia, jotka löytyivät eri puolilta Los Angelesin lentokenttää. Brennanilla ja hänen työryhmällään on kuitenkin vaikeuksia tunnistaa uhri heidän huomatessa, että uhrille on tehty laajoja kosmeettisia leikkauksia, jonka myötä hänen kalloaan on muokattu uudelleen.

| 11 | The Woman in the Car | Nainen autossa | 1. helmikuuta 2006 | Noah Hawley | Dwight H. Little |
Osavaltion yksikön agentti lähetetään esittemään turvallisuussäännöt Brennanille ja tämän ryhmälle. Samaan aikaan palanut naisen ruumis löydetään autosta, jossa on merkkejä siitä, että naisen lapsi olisi kaapattu. Sen seurauksen Booth ja Brennan alkavat epäillä murhasta ja kidnappauksesta uhrin aviomiestä, Carl Deckeriä. Heidän tutkimuksensa monimutkaistuvat kun Decker osoittautuukin olevan todistajansuojeluohjelmassa.

| 12 | The Superhero on the Alley | Yksinäinen sankari | 8. helmikuuta 2006 | Elizabeth Benjamin | James Whitmore Jr. |
Brennan ja Booth tutkivat mädäntynyttä ruumista, joka löydettiin paikalliselta kujalta pukeutuneena supersankarin asuun. Booth ja Brennan saavat selville uhrin olleen sarjakuvien fani, joka harrasti roolipelejä ystäviensä kanssa, mutta hänen yrityksellään olla supersankari oli kuolettavat seuraukset.

| 13 | The Women in the Garden | Nainen puutarhassa | 15. helmikuuta 2006 | Laura Wolner | Sanford Bookstaver |
Booth ja Brennan kutsutaan tutkimaan jengin jäsenen autosta löydettyä ruumista, joka on kaivettu ylös haudastaan. Kun jengin jäsentä kuulustellaan, ohimenevän ampumavälikohtauksen seurauksena epäilty pakenee. Booth ja Brennan seuraavat johtolankoja, jotka johtavat toiselle tyhjälle haudalle sekä varakkaan senaattorin talolle, jossa jengin jäsen työskenteli.

| 14 | The Man in the Fairway | Mies viheriöllä | 8. maaliskuuta 2006 | Steve Blackman | Tony Wharmby |
Brennan ja Zack tutkivat kiinalaisia diplomaatteja ja tunnistamatonta naisvierasta kuljettaneen pienkoneen törmäystä. Törmäyspaikalta Brennan löytää ruumiinosia, jotka eivät kuulu kenellekään matkustajista, vaan mahdollisesti viisi vuotta kadoksissa olleelle miehelle. Tri Goodman käskee ryhmän paneutua kiinalaisten diplomaattien tapaukseen, mutta Brennan päättää tutkia hänen selän takanaan luunpalasia.

| 15 | Two Bodies in the Lab | Ruumiit laboratoriossa | 15. maaliskuuta 2006 | Stephen Nathan | Allan Kroeker |
Jeffersonian instituuttiin tuodaan kaksi tapausta: ensimmäinen koskee ihmisen jäänteitä, joiden FBI uskoo olevan gangsteripäällikkö, James Cugunin; toinen taas koskee mahdollista sarjamurhaaja Kevin Hollingsin uhria. Kun Brennan päättää kokeilla nettideittailua hän päätyy ampumavälikohtauksen kohteeksi paikallisen ravintolan edessä, jossa hänen on tarkoitus tavata seuralaisensa. Ampumavälikohtausta seuraavat tutkimukset paljastavat, että ampuja saattaa liittyä kumpaan tahansa tapaukseen jota Brennan tutkii.

| 16 | The Woman in the Tunnel | Nainen tunnelissa | 22. maaliskuuta 2006 | Greg Ball & Steve Blackman | Joe Napolitano |
Dokumenttielokuvia tehneen naisen jäänteet löytyvät tunnelikuilun pohjalta Washington, D.C.:en alta. Brennan ja Booth esitellään alamaailman kodittomalle kansalle, joiden johtajat uskovat Boothin olevan vastuussa uhrin kuolemasta.

| 17 | The Skull in the Desert | Pääkallo autiomaassa | 29. maaliskuuta 2006 | Jeff Rake | Donna Deitch |
Kun Angela löytää lomallaan pääkallon autiomaasta, hän pyytää Brennania auttamaan pääkallon tunnistamisessa pelätessään sen olevan hänen kadonneen poikaystävänsä. Tutkimukset johtavat työryhmän läpi väkivaltaisen poikaystävän, paikallisen sheriffin ja lopulta aavikolla sijaitsevaan väärennyskierteeseen.

| 18 | The Man with the Bone | Etsijät | 5. huhtikuuta 2006 | Craig Silverstein | Jesús Salvador Treviño |
Booth tuo Brennanille tutkittavaksi 300 vuotta vanhan sormiluun, joka löydettiin kansallispuistosta löydetyltä ruumiilta. Kun he saavat selville luun kuuluneen merirosvolle, ryhmä johdetaan jahtaamaan merirosvoaarretta. Hodgins on innoissaan saadessaan jättää laboratorion ja auttaa tapauksessa, mutta hänen henkensä on vaarassa ja riippuu Boothista ja Brennanista pystytäänkö hänet pelastamaan ajoissa.

| 19 | The Man in the Morgue | Mies ruumishuoneella | 19. huhtikuuta 2006 | Noah Hawley & Elizabeth Benjamin | James Whitmore Jr. |
Brennan on New Orleansin lomallaan tunnistamassa hurrikaani Katrinan uhreja. Kun hän herää yllättäen hakattuna ja muistamatta edellisen päivän tapahtumia, Booth lentää auttamaan häntä. Kun paikallinen tutkija löydetään murhattuna Brennanista tulee epäilty ja Brennanin ja Boothin tutkimukset johtavat heidät voodoon maailmaan.

| 20 | The Graft in the Girl | Luunsiirto | 26. huhtikuuta 2006 | Laura Wolner & Greg Ball | Sanford Bookstaver |
Brennan ja hänen työryhmänsä auttavat FBI:n varajohtajan Sam Cullenin tytärtä, Amya kun tälle todetaan keuhkosyövän harvinainen muoto, joka on saatuu luunsiirrosta. Booth ja Brennan saavat tietää, ettei Amy ole kyseisen syövän ainut uhri.

| 21 | The Soldier in the Grave | Sotilaan lepopaikka | 10. toukokuuta 2006 | Stephen Nathan | Jonathan Pontell |
Brennan ja Booth tutkivat selvää itsemurhatapausta Arlingtonin hautausmaalla, mutta saavat pian selville tapauksen olleen murha ja uhrin olleen Irain sodassa taistellut sotilas. Hautausmaalta löydetty hiiltynyt ruumis johtaa tutkimukset mahdolliseen murhan peittelyyn, johon liittyvät joukko Irakin sodassa olleita sotilaita. Tutkimukset johtavat vastaamattomiin kysymyksiin uhrin armeijayksiköstä ja kaikki johtolangat osoittavat kohti lavastusta. Samaan aikaan Booth kohtaan uudelleen menneisyytensä armeijan tarkka-ampujana ja sodan kauhut.

| 22 | The Woman in Limbo | Nainen menneisyydestä | 17. toukokuuta 2006 | Hart Hanson | Jesús Salvador Treviño |
Brennan saa käsiinsä luita jotka täytyy tunnistaa, mutta tyrmistyy saadessaan selville luiden kuuluneen omalle äidilleen. Brennan järkyttyy löydöksestä, sillä hän ei koskaan saanut tietää mitä hänen vanhemmilleen tapahtui heidän kadottuaan 15 vuotta sitten. Booth avaa uudelleen tapauksen tutkinnat. Brennan järkyttyy todisteista, etteivät hänen vanhempansa ehkä olletkaan, keitä hän luuli.